કંપનીએ કરની આ માગને ફગાવતા જણાવ્યું છે કે આવકવેરા વિભાગ દ્વારા જારી કરાયેલા ટેક્સ ડિમાન્ડ પાશ્ચાદવર્તી કાયદાના આધારે છે, જે એક્વિઝિશન પર ભારતમાં કર લાગુ પડતો નથી અને તે આંતરરાષ્ટ્રીય કાયદાના સિદ્ધાંતોની વિરુદ્ધ છે તેવા જાન્યુઆરી, 2012માં સુપ્રીમ કોર્ટ દ્વારા અપાયેલા ચુકાદાને ઉલટાવવાનો હેતુ ધરાવે છે. આથી કંપનીનું માનવું છે કે ટેક્સ અંગેના આદેશની કંપનીની નાણાકીય સ્થિતિ પર અથવા તો કોઈ પણ સમયે તેની કામગીરી પર કોઈ અસર થશે નહીં. વોડાફોને 2007માં હચિસન વ્હેમ્પોઆ પાસેથી મોબાઈલ ફોન કારોબારનો 67 ટકા હિસ્સો ખરીદ્યો હતો.